कैमरे के सामने आया पीड़ित; SC कमीशन ने चीफ सेक्रेटरी से रिपोर्ट मांगी
AAP Cabinet Minister Lal Chand Kataruchak Viral Video;  Victim Video Interview | Akali Dal Bikram Majithia Tweet पंजाब के फूड सप्लाई मिनिस्टर लाल चंद कटारुचक के विवादित वीडियो में दिखने वाला पीड़ित अब कैमरे के सामने आ गया है।
पंजाब के फूड सप्लाई मिनिस्टर लाल चंद कटारूचक्क के विवादित वीडियो का मामला बढ़ गया है। इस मामले में पीड़ित पहली बार कैमरे के सामने आया है। पीड़ित का यह वीडियो पूरा नहीं हैं, लेकिन वह इसमें अपना नाम और घटना के समय के बारे में बता रहा है कि 10 साल पहले उसके साथ यह घटना हुई थी। अकाली दल के सीनियर नेता व पूर्व मंत्री बिक्रम मजीठिया ने पीड़ित की वीडियो अपने ट्विटर अकाउंट पर शेयर कर दी है।
वहीं पीड़ित व्यक्ति ने इस मामले में नेशनल SC कमीशन को भी शिकायत कर दी। जिसमें उसने मंत्री पर कार्रवाई न होने और अपनी जान को खतरा बताया। इसे देखते हुए कमीशन ने पंजाब के चीफ सेक्रेटरी से जवाबतलबी की है। चीफ सेक्रेटरी से पूछा गया है कि इस मामले में क्या कार्रवाई की गई?। अगर कोई FIR दर्ज की गई तो उसके और उसके बाद की कार्रवाई के बारे में बताएं?। वहीं पीड़ित व्यक्ति को सिक्योरिटी देने के भी आदेश दिए गए हैं।
वीडियो में ये कहा पीड़ित ने...
पीड़ित ने वीडियो में कहा- मेरा नाम **** है। मैं पठानकोट जिले का रहने वाला हूं। यह जो थोड़े दिन पहले वीडियो वायरल हुई है, लाल चंद कटारूचक्क की, वे मेरी ही है। यह बात हमारी शुरू हुई थी 2013 या 14 के करीब के बीच। तब मैं बहुत छोटा था।
इस बात के बाद का वीडियो काट दिया गया है। यह वीडियो किसी इंस्टीट्यूट में फिल्माया लग रहा है। जिस तरह का पीछे वाइट बोर्ड और कुर्सी है, वे किसी शिक्षण संस्थान में ही प्रयोग की जाती है।
पीड़ित व्यक्ति की SC कमीशन को दी गई शिकायत...
मजीठिया ने इंसाफ की उठाई मांग
बिक्रम मजीठिया ने ट्वीट करके कहा- खाद्य एवं नागरिक आपूर्ति मंत्री लाल चंद कटारूचक्क ने जो किया यह चौंकाने वाला सबूत है। नाबालिग के साथ अप्राकृतिक यौनाचार हुआ, मंत्री को बर्खास्त करने और गिरफ्तार करने की मांग की। सीएम भगवंत मान को यह भी बताना चाहिए कि वह इसे क्यों छुपा रहे हैं और वे इस तरह के जघन्य अपराध के अपराधी को क्यों बचा रहे हैं।
राज्यपाल चंडीगढ़ के DGP को सौंप चुके शिकायत
पंजाब के राज्यपाल बनवारी लाल पुरोहित ने मंत्री की अश्लील वीडियो मामले में जांच के लिए चंडीगढ़ DGP को कह चुके हैं। साथ ही वीडियो की फोरेंसिक जांच के साथ-साथ विधायक सुखपाल सिंह खैहरा की शिकायत में दिए तथ्यों की भी जांच के आदेश दिए हैं। वहीं AAP सरकार अपने मंत्री के हक में खड़ी दिख रही है।